มันนี่ทูเดย์
เร่งหาเอ็มดีเอ็กซิมแบงก์
5 มี.ค. 2558

เร่งหาเอ็มดีเอ็กซิมแบงก์
นายนริศ ชัยสูตร รองปลัดกระทรวงการคลัง ในฐานะประธานคณะกรรมการธนาคารเพื่อการส่งออกและนำเข้าแห่งประเทศไทย (เอ็กซิมแบงก์) กล่าวว่า ได้รายงานให้กระทรวงการคลังรับทราบถึงปัญหาและแนวทางการสรรหากรรมการผู้จัดการคนใหม่แล้ว ยังไม่สามารถบอกรายละเอียดได้ แต่จะเร่งดำเนินการให้เสร็จโดยเร็ว
ก่อนหน้านี้ นายสมหมาย ภาษี รมว.คลัง ได้มอบหมายให้ นายนริศ เร่งแก้ไขปัญหาในสรรหากรรมการผู้จัดการของธนาคารคนใหม่หลังจากที่ นายคนิสร์ สุคนธมาน กรรมการผู้จัดการเอ็กซิมแบงก์ หมดวาระไปเมื่อวันที่ 6 ต.ค. 2557 และมีปัญหาถึงการต่อวาระในสมัยที่สอง
ธนชาตเปิดบัตรเครดิตใหม่
นายฌอง มาร์ค ดาแลร์ ผู้อำนวยการอาวุโส ฝ่ายธุรกิจบัตรเครดิต ธนาคารธนชาต เปิดเผยว่า ธนาคารเปิดตัวบัตรเครดิตน้องใหม่ “ธนชาตแมกซ์ วีซ่าแพลทินัม” บัตรเครดิตที่มอบอภิสิทธิ์เหนือใคร ทุกยอดการใช้จ่ายรับเครดิตเงินคืน 0.8% แบบไม่มีเงื่อนไข พร้อมบริการพิเศษ ผ่อนเบาๆ จ่ายสบายๆ กับโปรแกรม Smile Plan ผ่อนชำระ 0% ณ ร้านค้าที่ร่วมรายการ และบริการห้องพักรับรองพิเศษของ Louis Tavern ณ ท่าอากาศยานสุวรรณภูมิ 
“มั่นใจว่าจะสามารถเพิ่มจำนวนบัตรเครดิต แมกซ์ ในพอร์ตเป็น 40% ภายในปี 2558 นี้” นายดาแลร์ กล่าว